Komisijos reglamentas (EB) Nr. 2048/97
1997 m. spalio 20 d.
iš dalies keičiantis Reglamentą (EB) Nr. 936/97, atidarantį aukštos kokybės šviežios, atšaldytos ir sušaldytos jautienos bei sušaldytos buivolų mėsos tarifines kvotas ir numatantį jų administravimą, ir Reglamentą (EB) Nr. 996/97 dėl sušaldytos plonosios galvijų diafragmos, kuriai priskirtas KN kodas 02062991, importo tarifinės kvotos atidarymo ir administravimo
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1997 m. gegužės 27 d. Komisijos reglamentą (EB) Nr. 936/97, atidarantį aukštos kokybės šviežios, atšaldytos ir sušaldytos jautienos bei sušaldytos buivolų mėsos tarifines kvotas ir numatantį jų administravimą [1], ypač į jo 7 straipsnio 2 dalį,
atsižvelgdama į 1997 m. birželio 3 d. Komisijos reglamentą (EB) Nr. 996/97 dėl šaldytos plonosios galvijų diafragmos, kuriai priskirtas KN kodas 02062991, importo tarifinės kvotos atidarymo ir administravimo [2], ypač į jo 6 straipsnio 2 dalį,
kadangi Argentina pervadino instituciją, įgaliotą išduoti autentiškumo sertifikatus; kadangi dėl šios priežasties reikėtų iš dalies pakeisti Reglamentų (EB) Nr. 936/97 ir (EB) Nr. 996/97 II priedą,
PRIĖMĖ ŠĮ REGLAMENTĄ:
1 straipsnis
Reglamentų (EB) Nr. 936/97 ir (EB) Nr. 996/97 II priede "Secretaría de agricultura, ganadería y pesca" pakeičiamas į "Secretaría de agricultura, ganadería, pesca y alimentación".
2 straipsnis
Šis reglamentas įsigalioja trečią dieną po jo paskelbimo Europos Bendrijų oficialiajame leidinyje.
Jis taikomas nuo 1997 m. liepos 17 d.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 1997 m. spalio 20 d.